የናይጄሪያ መንግስት በነዳጅ ላኪ ድርጅቶች ላይ እርምጃ ሊወስድ መሆኑን አስታወቀ
የናይጄሪያ መንግሥት  በነዳጅ ላኪ ደርጅቶች ላይ እርምጃ  ሊወስድ መሆኑን  አስታወቀ ።የናይጄሪያ መንግስት በሀገር ውስጥ ድፍድፍ ነዳጅ አጣርተው ወደ ሌሎች ሀገራት የሚልኩ ድርጅቶች ላይ የእርምት እርምጃ ሊወስድ መሆኑን ያስታወቀ ሲሆን፥ በሀገሪቱ ግዙፍ የነዳጅ አምራች የሆነውን ሼልን ጨምሮ በነዳጅ ማጣራት ሥራ የተሰማሩ ድርጅቶች ማሻሻያው ይመለከታቸዋል ተብሏል፡፡የናይጄሪያ የነደጅ ሀብት ሚኒስትር  ዶክተር አይቢ ካቺዋ በአቡጃ በተከናወነው የነዳጅ ንግድ ምክክር መድረክ ላይ መንግስት የነዳጅና ጋዝ አምራች ኩባንያዎች ላይ የማስተካከያ ስልት ለመቀየስ መወጠኑን ተናግረዋል፡፡እርምጃው ናይጄሪያን በተጠራ ነዳጅ አቅርቦት ቀዳሚ የማድረግ ግብን ማንገቡንም አክለው ገልፀዋል፡፡ ይህንንም ተከትሎ በነዳጅ ማጣራት ዘርፍ ላይ በተሰማሩ ኩባንያዎች ላይ  ተገቢ ቁጥጥር የሚደረግ ይሆናል፡፡ካቺዋ ከነዳጅ የሚገኘው ገቢ የናይጄሪያን ምጣኔ ሃብት በመደገፍ በቀጣይም ጉልህ ሚና መጫወት እንደሚገባው ያወሱ ሲሆን፥ በሥራ እድል ፈጠራ ረገድም የዜጎች ዋስትና ሆኖ ይቀጥላል ብዋል፡፡በነዳጅ ንግድ ምክክሩ ላይ በናይጄሪያ የአሜሪካ አምባሳደር ስቱርት እንዲሁም የአለም አቀፍ ሃይል ዋና ፀሀፊ ዶክተር ሰን ዣንግም ተሳትፈዋል፡፡
 ናይጄሪያ በቀጣይ አምስት አመታት ውስጥ በነዳጅ ዘርፍ ከ40 ቢሊየን የአሜሪካ ዶላር በላይ ኢንቨስትመንትን ለመሳብ እንዳሰበች በመድረኩ ይፋ ተደርጓል፡፡መንግስት የቀረፃቸውን ፖሊሲ ለማሳካት ነዳጅ ግንባር ቀደም ሚና ያለው መሆኑን ተከትሎ፥ በዘርፉ የተሰማሩ ድርጅቶች በቀጣይ ተሳትፏቸውን በሚወጡበት አግባብ ማሻሻያ እንደሚያደርግ ከወዲሁ እያሥታወቀ ይገኛል፡፡ ለዘርፉ መጎልበት ባለሃብቶች መዋዕለ ንዋያቸውን እንዲያፈሱ ምቹ ሁኔታዎች ይመቻቸሉም ተብሏል፡፡የነዳጅ ሚኒስትሩ በቅርቡ በአለም አቀፍ ደረጃ የገጠመውን የነዳጅ ዋጋ ማሽቆልቆል መቋቋም የሚያስችል  አዳዲስ ስልቶች እንደሚተገበሩ አስታውሰዋል፡፡ (ምንጭ ኦል አፍሪካ ድረገጽ )